Statele UE vor trebui să prezinte câte doi candidați – o femeie și un bărbat – pentru posturile de comisari europeni
Guvernele statelor membre ale Uniunii Europene vor trebui să prezinte fiecare câte doi candidați – o femeie și un bărbat – pentru posturile de comisari europeni, a anunțat Ursula von der Leyen, proaspăt realeasă joi de Parlamentul European la conducerea executivului UE, informează APA. O excepție de la această regulă se va face în cazul în care un stat va dori să își mențină comisarul în funcție. Per total însă, va trebui să se tindă spre paritatea de gen în cadrul viitoarei Comisii.